ኢትዮጵያ ጋዜጠኞችን በማሰር ከአፍሪካ ሦስተኛ ሆናለች
የሲ.ፒ. ጄ የምስራቅ አፍሪካ ተጠሪ ሙሬቲ ሙቲጋን ለአሜሪካ ድምጽ ሲናገሩ በዓለም ዙሪያ ጋዜጠኞችን ማሳደድ እና ማሰር እየተባባሰ መምጣቱ ሲፒጄን እጅግ እያሳሰበው እንደሆነ ተናግረዋል። በተለይ እንደቱርክ ባሉት ሀገሮች በጋዜጠኞች ላይ የሚፈጸመው ጥቃት እጅግ እየተባባሰ እንደመጣ ሪፖርቱን ጠቅሰው ተጠሪው ተናግረዋል።ሙረቲ አያይዘው አፍሪካ ቀንድ ውስጥ ለጋዜጠኞች በአንደኛ ደረጃ ክፉ ሀገር ኤርትራ መሆኗን ጠቅሰው ለዚህም ምክንያት ነው ብለው ያቀረቡት ጋዜጠኞች ቤተሰቦቻቸውና በወዳጅ ዘመዶቻቸው መጎብኘት አለመቻላቸውን ነው። ቤተሰብና ዘመዶቻቸው እስረኞቹ በምን ሁኔታ ላይ እንዳሉ ሳያውቁ ከዐስር ዓመታታ በላይ የታሰሩ አሉ ብለዋል። ኢትዮጵያ ከአፍሪካ ቀንድ በሁለተኛ ደረጃ የከፋች ሀገር ተብላለች። በአጠቃላይ አፍሪካ ደግሞ ግብጽ 25 ጋዜጠኞችን በማሰር አንደኛ አፋኝ ሆናለች።ቆንጅት ታዬ ያጠናቀረችውን ዘገባ ዝርዝር ከተያያዘው የድምፅ ፋይል ያድምጡ።    